《白门送邱三还吴》
清代·钱陆灿

秋水秋风话别时，不将明月与君期。刀环得慰深闺望，蟋蟀能无故国思。

重九光阴在桃叶，江南花草属邱迟。白云居士应相候，为奏湘灵鼓瑟诗。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。